เรื่องร้องเรียน: แจ้งพื้นผิวถนนอยู่ในสภาพที่แย่ ยากลำบากต่อการใช้รถใช้ถนนของประชาชนเป็นอย่างมาก เนื่องจากพื้นผิวถนนบริเวณดังกล่าวได้มีการถูกกั้นบริเวณเพื่อก่อสร้างระบบสาธารณูปโภคหรืออะไรบางอย่าง เมื่อดำเนินการเสร็จมีการเทปูนปิดทับบริเวณที่ก่อสร้าง แต่ไม่ได้คืนกลับสภาพดีดังเดิม แต่กลับแย่ลงกว่าเดิม มีลักษณะที่เป็นหลุมลึกลงไปและไม่เรียบ ส่งผลให้ประชาชนที่สัญจรไปมาหาใครสังเกตุเห็นได้ทันก็จะชะลอความเร็วลงจนแทบจะหยุดรถ หรือถ้าใครไม่ทันสังเกตุก็จะขับผ่านด้วยความเร็ว ซึ่งอาจก่อให้เกิดความเสียหายต่อรถที่ขับผ่าน รวมถึงอันตรายต่อชีวิตของผู้ใช้รถใช้ถนน โดยเฉพาะอย่างยิ่งกับผู้ใช้รถจักรยานยนต์ ซึ่งการก่อสร้างดังกล่าวได้หยุดทำการก่อสร้างไปเป็นระยะเวลานานแล้ว แต่ยังไม่ได้มีการดำเนินการคืนพื้นผิวถนนให้กลับสู่สภาพเดิมแต่อย่างใด
การดำเนินการของเจ้าหน้าที่: ได้จัดซ่อมคืนสภาพเป็นการชั่วคนาวแล้วเสร็จครับ
ความเห็นของผู้แจ้ง: ขอบคุณที่มีการแก้ไขให้ดีขึ้นจากเดิมนะครับ แต่ผมเชื่อว่า ด้วยความสามารถของหน่วยงานและผู้รับเหมาของไทยจะสามารถทำให้มันออกมาดีมีคุณภาพมากกว่านี้ เนื่องจากก่อนหน้าที่จะมีการรื้อพื้นเพื่อทำโครงการ ถนนมีสภาพที่เรียบและดีกว่านี้ ปัจจุบันมีการรื้อซ่อมแซมไปเยอะแล้ว แต่ยังคงมีบางจุดที่ยังเสียหายเนื่องจากการดำเนินโครงการดังกล่าวซึ่งยังไม่ได้รับการแก้ไข แต่อย่างน้อยก็ถือว่าผู้ที่เกี่ยวข้องยังมีการแก้ไขเพื่ออย่างน้อยไม่ให้เป็นจุดเสี่ยงที่ก่อให้เกิดอันตรายกับผู้ใช้ถนน ยังไงก็ขอฝากให้พิจารณาแผนการซ่อมแซมและคืนพื้นผิวจราจรในอนาคตให้มีคุณภาพและคุ้มค่ากับภาษีของประชาชนที่เสียไปให้มากกว่านี้ด้วยนะครับ
พื้นที่: แขวงมีนบุรี เขตมีนบุรี กรุงเทพมหานคร